
Madonas novada pašvaldības iekšējais normatīvais akts Nr. 24
Madonā, 2026. gada 29. septembrī domes lēmums Nr. 564 (prot. Nr. 13, 49. p.)

Grozījumi 
Madonas novada pašvaldības iekšējā normatīvajā aktā Nr. 30 
“Madonas novada pašvaldības institūciju amatpersonu un darbinieku atlīdzības nolikums”

Izdots saskaņā ar
Valsts pārvaldes iekārtas likuma 72. panta pirmo daļu

Madonas novada pašvaldības iekšējā normatīvajā aktā Nr. 30 “Madonas novada pašvaldības institūciju amatpersonu un darbinieku atlīdzības nolikums”, kurš izdots ar Madonas novada pašvaldības domes 2025. gada 27. novembra lēmumu Nr. 419 (protokols Nr. 12, 69. p.),  izdarīt šādus grozījumus:

1. 17. punktu izteikt šādā redakcijā:
“17. Domes deputātam, kurš ieņem  algotu amatu domē, kalendāra gadā aizejot ikgadējā apmaksātajā atvaļinājumā uz divām nedēļām vai ilgāk, piešķirt atvaļinājuma pabalstu 25% apmērā no mēnešalgas. Ja domes deputāts, kurš ieņem  algotu amatu domē, ikgadējā atvaļinājumā iet pa daļām, kura katra ir mazāka, kā divas nedēļas, domes deputātam, kurš ieņem  algotu amatu domē, kalendāra gadā aizejot piecpadsmitajā vai vēlākā ikgadējā apmaksātā atvaļinājuma dienā, piešķirt atvaļinājuma pabalstu 25% apmērā no mēnešalgas. Atvaļinājuma pabalstu piešķir ar rīkojumu, pamatojoties uz domes deputāta, kurš ieņem  algotu amatu domē, iesniegumu par ikgadējā apmaksātā atvaļinājuma  un atvaļinājuma pabalsta piešķiršanu.”;

2. 18. punktu izteikt šādā redakcijā:
“18. Domes deputātam, kurš ieņem algotu amatu domē, papildus Darba likumā noteiktajam obligāti piešķiramajam papildatvaļinājumam piešķir apmaksātu piecu darba dienu papildatvaļinājumu pēc pilna ikgadējā apmaksātā atvaļinājuma izmantošanas, kuru izmanto laikposmā līdz nākamajam ikgadējam apmaksātajam atvaļinājumam. Papildatvaļinājumu piešķir ar rīkojumu, pamatojoties uz domes deputāta, kurš ieņem  algotu amatu domē, iesniegumu par papildatvaļinājuma piešķiršanu.”;

3. 25.punktu izteikt šādā redakcijā:
“25. Domes deputāts par normatīvajos aktos, kas reglamentē pašvaldības domes deputāta darbu, noteikto pienākumu kā tikšanos ar iedzīvotājiem pieņemšanas laikos, deputāta kompetencē esošo jautājumu risināšanu institūcijās (ar darbiniekiem), pasākumu, citu pašvaldību un valsts institūciju, organizāciju, komersantu, fizisku personu apmeklēšanu, pārstāvot pašvaldību kā domes deputāts, veikšanu, izņemot nolikuma 23. un 24. punktā norādīto pienākumu veikšanai, saņem mēnešalgu. Aprēķinot domes deputāta mēnešalgu, darba laika uzskaites tabelē norāda stundu skaitu, kas mēnesī nepārsniedz:
25.1. 55 stundas, ja domes deputāts ir pastāvīgās komitejas priekšsēdētājs;
25.2. 52 stundas, ja domes deputāts ir pastāvīgās komitejas priekšsēdētāja vietnieks;
25.3. 50 stundas, ja domes deputāts nav pastāvīgās komitejas priekšsēdētājs vai tā vietnieks.”;

4. 28.punktu izteikt šādā redakcijā:
“28. Domes deputāta mēnešalgu aprēķina stundas algas likmi reizinot ar stundu skaitu mēnesī, kas patērētas, veicot nolikuma 23.-25. punktā minētos amata pienākumus, ņemot vērā atbilstošo koeficientu, kas norādīts nolikuma 27. punktā.”;

5. 41. punktu izteikt šādā redakcijā:
“41. Izpilddirektors izdod iestādes amatu sarakstu.”;

6. 42. punktu izteikt šādā redakcijā:
“42. Ja amatu sarakstā nepieciešams veikt grozījumus, iestādes vadītājs iesniedz izpilddirektoram iesniegumu, kurā norāda nepieciešamos grozījumus tā vadītās iestādes amatu sarakstā, to nepieciešamības pamatojumu un to ietekmi uz iestādes finanšu līdzekļiem, iesniegumam pievienojot iestādes vadītāja sagatavotu amata aprakstu amatam, uz kuru attiecas grozījumi amatu sarakstā. Izpilddirektors izskata šo iesniegumu un pieņem lēmumu izdarīt vai neizdarīt grozījumus attiecīgās iestādes amatu sarakstā. Izpilddirektors var grozīt jeb kuras iestādes amatu sarakstu pats pēc savas iniciatīvas.”;

7. 44. punktu izteikt šādā redakcijā:
“44. Iestādes vadītājs nodibina, turpina vai izbeidz darba tiesiskās attiecības ar tā vadītās iestādes darbinieku, ievērojot tā vadītās iestādes amatu sarakstā, ko izdevis izpilddirektora, noteikto.”;

8. 48. punktu izteikt šādā redakcijā:
“48. Par prombūtnē esoša darbinieka aizvietošanu vai vakanta amata pienākumu pildīšanu var noteikt piemaksu ne vairāk kā diviem darbiniekiem. Prombūtnē esoša darbinieka aizvietošana laika periodā nav ierobežota. Aizvietojošais darbinieks neveic aizvietojamā darbinieka, ja darbinieks ir arī valsts amatpersona komisijā, valsts amatpersonas pienākumus. Par prombūtnē esoša darbinieka, kura amats ir “vadītājs”, aizvietošanu vai vakanta amata “vadītājs” pienākumu pildīšanu var noteikt piemaksu darbiniekam, kura amats ir “vietnieks” attiecīgajam amatam “vadītājs”, no 29. dienas kalendārajā gadā, kad minētais darbinieks veic darbinieka, kura amats ir “vadītājs”, aizvietošanu vai vakanta amata “vadītājs” pienākumu pildīšanu.”;

9. 50. punktu izteikt šādā redakcijā:
“50. Prēmijas, ko izmaksā saskaņā ar ikgadējo darbības un tās rezultātu novērtējumu, apmērs ir atkarīgs no novērtējuma, kuru darbinieks iegūst ikgadējā darbības un tās rezultātu novērtēšanā, kura tiek veikta saskaņā ar domes izdotiem ikgadējās darbības un tās rezultātu novērtēšanas noteikumiem.”;

10. 51. punktu izteikt šādā redakcijā:
“51. Izpilddirektors vienu reizi gadā ar rīkojumu nosaka prēmijas procentuālo sadalījumu katram ikgadējā darbības un tās rezultātu novērtējuma līmenim.”;

11. 52. punktu izteikt šādā redakcijā:
“52. Darbinieks prēmiju saskaņā ar ikgadējo darbības un tās rezultātu novērtējumu var saņemt, ja darbiniekam ir ikgadējais darbības un tās rezultātu novērtējumus par kalendāro gadu, par kuru minētā prēmija tiek izmaksāta.”

12. 58. punktu izteikt šādā redakcijā:
“58. Darbiniekam, kalendāra gadā aizejot ikgadējā apmaksātajā atvaļinājumā uz divām nedēļām vai ilgāk, piešķirt atvaļinājuma pabalstu. Ja darbinieks ikgadējā atvaļinājumā iet pa daļām, kura katra ir mazāka, kā divas nedēļas, darbiniekam, kalendāra gadā aizejot piecpadsmitajā vai vēlākā ikgadējā apmaksātā atvaļinājuma dienā, piešķirt atvaļinājuma pabalstu. Atvaļinājuma pabalstu piešķir ar iestādes vadītāja rīkojumu, pamatojoties uz darbinieka iesniegumu par ikgadējā apmaksātajā atvaļinājuma un atvaļinājuma pabalsta piešķiršanu.”;

13. 59. punktu izteikt šādā redakcijā:
“59. Atvaļinājuma pabalsta apmērs atkarīgs no pēdējā ikgadējā darbības un tās rezultātu novērtējuma:
59.1. A līmenim – 35 % apmērā no mēnešalgas;
59.2. B līmenim – 30 % apmērā no mēnešalgas;
59.3. C līmenim – 20 % apmērā no mēnešalgas;
59.4. D līmenim – 0 % apmērā no mēnešalgas;
59.5. E līmenim – 0 % apmērā no mēnešalgas.”;

14. 61. punktu izteikt šādā redakcijā:
“61. Darbiniekam, kuram vēl nav ikgadējā darbības un tās rezultātu novērtējuma, kalendārajā gadā, izmantojot ikgadējā apmaksātā atvaļinājuma četrpadsmito dienu, ja ikgadējais apmaksātais atvaļinājums tiek izmantots pa daļām, piešķir atvaļinājuma pabalstu 10 % apmērā no mēnešalgas.”;

15. izslēgt 62. punktu;

16. 77. punktu izteikt šādā redakcijā:
“77. Papildus Darba likumā noteiktajam obligāti piešķiramajam papildatvaļinājumam darbiniekam pēc pilna ikgadējā apmaksātā atvaļinājuma izmantošanas, piešķir apmaksātu papildatvaļinājumu, kuru izmanto laikposmā līdz nākamajam ikgadējam apmaksātajam atvaļinājumam, un kura apmērs atkarīgs no pēdējā ikgadējā darbības un tās rezultātu novērtējuma:
77.1. A līmenim – 7 darba dienas;
77.2. B līmenim – 6 darba dienas;
77.3. C līmenim – 5 darba dienas;
77.4. D līmenim –netiek piešķirts;
77.5. E līmenim – netiek piešķirts.”;

17. 78. punktu izteikt šādā redakcijā:
“78. Darbiniekam, kuram vēl nav ikgadējā darbības un tās rezultātu  novērtējuma, papildus Darba likumā noteiktajam obligāti piešķiramajam papildatvaļinājumam pēc pilna ikgadējā apmaksātā atvaļinājuma izmantošanas, piešķir apmaksātu papildatvaļinājumu 2 darba dienas, kuru izmanto laikposmā līdz nākamajam ikgadējam apmaksātajam atvaļinājumam.”;

18. izslēgt 79. punktu;

19. Iekļaut Pārejas noteikumu 1. punktu šādā redakcijā:
“1. Nolikuma 5.1. apakšnodaļā minēto amatu sarakstu, katras iestādes vadītājs iesniedz izpilddirektoram līdz 2026. gada 31. janvārim. Līdz dienai, kad izpilddirektors ir apstiprinājis šajā punktā minēto katras iestādes amatu sarakstu spēkā ir ar pašvaldības domes lēmumu līdz 2025. gada 31. decembrim apstiprinātais katras iestādes amatu vienību saraksts.”;

Grozījumi stājas spēkā 2026. gada 1. oktobrī.



Domes priekšsēdētājs							A. Lungevičs

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

